**Datum: 27.02.2025. SAOPŠTENJE ZA MEDIJE**

**3G mreža se gasi u Hrvatskoj - osigurajte nesmetanu komunikaciju u romingu s 4G SIM karticom**

Ako planirate putovanje u Hrvatsku, provjerite koju SIM karticu koristite. U ovoj zemlji je u toku gašenje 3G mreže, što znači da korisnici sa starim 3G SIM karticama neće moći koristiti mobilni internet, a u nekim slučajevima ni usluge poziva.

Zamjenom kartice za novu 4G SIM karticu, osiguravate:

* **Brži i stabilniji mobilni internet** – uživajte u neometanom surfovanju i video-pozivima.
* **Pouzdaniju mrežnu pokrivenost** – bolji signal i kvalitetniji pozivi, posebno u pokretu.
* **Veću kompatibilnost sa savremenim uređajima** – 4G SIM kartice podržavaju nove tehnologije i omogućavaju bolje korisničko iskustvo.

Kako biste bez poteškoća koristili sve usluge dok ste u romingu, posjetite bilo koju m:tel poslovnicu širom Bosne i Hercegovine i zamijenite svoju staru 3G karticu novom 4G karticom. Zamjena je jednostavna i brza, a prednosti su odmah vidljive!

Obavite zamjenu na vrijeme i ostanite povezani, bilo da ste kod kuće ili na putovanju!

Ključne riječi: mtel, gašenje 3G Hrvatska, 4G SIM

Izvor fotografija: m:tel PR